Bandamara pito

La bandamara pitoOrnitologia taksonomio. () estas unutipa birdospecio el la familio de pitedoj. Ĝi estas endemia de pluraj insuloj en la Banda maro en Indonezio.

Taksonomio
Laŭ AviListAviList v2025, konsultita la 31-an de jan. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Pittidae - pitedoj
Pitta Vieillot, LJP, 1816 - pito
Pitta vigorsii Gould, J 1838 - bandamara pito

La bandamara pito antaŭe estis konsiderata kiel subspecio de la eleganta pito, sed de 2020, surbaze de bioakustikaj pruvoj, kompletigitaj per plumaraj diferencoj, ĝi estas agnoskita kiel aparta specio.

Etimologio
La scienca genra nomo Pitta estas latina transskribo fare de Vieillot de telugua nomo signifanta "birdeto"Birds of the World, Banda Sea Pitta..

La specia epiteto vigorsii estis donita omaĝe al la irlanda zoologo Nicholas Aylward Vigors.

Aspekto
Ĝi estas bunta birdo, kun nigra kapo, blankaj superokula strio kaj gorĝo, flavaj brusto kaj flankoj, ruĝa pugareo kun nigreca centra ventra zono, kaj malhelverdaj supraj partoj kun hele turkisbluaj ŝultraj bendoj kaj grizeca supra vosto. Estas nigra beko kaj helaj kornokoloraj kruroj. 

Disvastiĝo kaj habitato
La bandamara pito reproduktiĝas sur kelkaj etaj kaj sufiĉe disaj insularoj tra la Banda maro, precipe Tukangbesi, Banda, Watubela, Tayandu, Kai, Babar, Damar, kaj Tanimbaroj.

Tiu specio vivas en subtropikaj aŭ tropikaj humidaj ebenaĵaj arbaroj.

Referencoj

Kategorio:Pitedoj
Kategorio:Paseroformaj
Kategorio:Birdoj de Sud-Orienta Azio